CELEX: 32021D0395
Language: hu
Date: 2021-03-04 00:00:00
Title: A Bizottság (EU) 2021/395 végrehajtási határozata (2021. március 4.) az (EU) 2020/668 végrehajtási határozatnak a védőruházatok elektrosztatikus tulajdonságaira, a tűzoltók és motorkerékpárosok védőruházatára, a snowboardozáshoz használandó védőruházatra, a peszticideket alkalmazó és újra belépő munkavállalók által viselt védőruházatra, a közepes kockázatú helyzetekben alkalmazandó továbbfejlesztett láthatósági eszközökre, a hegymászó felszerelésekre és az elektromos ív hőhatásai elleni védőruházatra vonatkozó harmonizált szabványok tekintetében történő módosításáról

2021.3.5.   
               
               
                  HU
               
               
                  Az Európai Unió Hivatalos Lapja
               
               
                  L 77/35
               
            
         A BIZOTTSÁG (EU) 2021/395 VÉGREHAJTÁSI HATÁROZATA
         (2021. március 4.)
         az (EU) 2020/668 végrehajtási határozatnak a védőruházatok elektrosztatikus tulajdonságaira, a tűzoltók és motorkerékpárosok védőruházatára, a snowboardozáshoz használandó védőruházatra, a peszticideket alkalmazó és újra belépő munkavállalók által viselt védőruházatra, a közepes kockázatú helyzetekben alkalmazandó továbbfejlesztett láthatósági eszközökre, a hegymászó felszerelésekre és az elektromos ív hőhatásai elleni védőruházatra vonatkozó harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     Az (EU) 2016/425 európai parlamenti és tanácsi rendelet (2) 14. cikke értelmében azokról az egyéni védőeszközökről, amelyek részben vagy egészben megfelelnek azoknak a harmonizált szabványoknak, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek azoknak az említett rendelet II. mellékletében meghatározott alapvető egészségvédelmi és biztonsági követelményeknek, amelyekre az említett szabványok részben vagy egészben vonatkoznak.
                  
               
                     (2)
                  
                  
                     M/031 jelzetű levelében (A CEN-nek/CENELEC-nek címzett, egyéni védőeszközökre vonatkozó szabványosítási megbízás) a Bizottság a 89/686/EGK tanácsi irányelvet (3) támogató harmonizált szabványok kidolgozására és megszövegezésére kérte fel az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (CENELEC).
                  
               
                     (3)
                  
                  
                     Az M/031 jelzetű szabványosítási kérelem alapján a CEN számos új szabványt dolgozott ki, és felülvizsgált számos meglévő harmonizált szabványt.
                  
               
                     (4)
                  
                  
                     2020. november 19-én az M/031 szabványosítási kérelem lejárt, és helyébe a C(2020)7924 bizottsági végrehajtási határozatban (4) előírt új szabványosítási kérelem lépett.
                  
               
                     (5)
                  
                  
                     Mivel az (EU) 2016/425 rendelet átvette a 89/686/EGK irányelvben az egyéni védőeszközökre vonatkozóan előírt alapvető egészségvédelmi és biztonsági követelményeket, az M/031 jelzetű szabványosítási kérelem alapján kidolgozott harmonizált szabványtervezetekre vonatkozik a C(2020)7924 bizottsági végrehajtási határozatban foglalt szabványosítási kérelem. Ezért azok hivatkozásait közzé kell tenni az Európai Unió Hivatalos Lapjában. Kivételesen elfogadható, hogy M/031 jelzetű szabványosítási kérelem és a C(2020)7924 bizottsági végrehajtási határozatban foglalt szabványosítási kérelem közötti átmeneti időszakban a CEN és a CENELEC által kidolgozott és közzétett szabványokban nem szerepel kifejezett hivatkozás a C(2020)7924 végrehajtási határozat szerinti szabványosítási kérelemre.
                  
               
                     (6)
                  
                  
                     Az M/031 jelzetű szabványosítási kérelem és a C(2020)7924 bizottsági végrehajtási határozatban foglalt szabványosítási kérelem alapján a CEN és a CENELEC a következő harmonizált szabványokat dolgozta ki az (EU) 2016/425 európai parlamenti és tanácsi rendelet támogatása érdekében: a kötélpályákhoz használt egyéni biztonsági rendszerekről szóló EN 17109:2020, a snowboardozáshoz használt csuklóvédőkről szóló EN ISO 20320:2020, a peszticideket alkalmazó és újra belépő munkavállalók által viselt védőruházat teljesítménykövetelményeiről szóló EN ISO 27065:2017 harmonizált szabvány EN ISO 27065:2017/A1:2019 jelzetű módosítása, valamint a villamos ív hőhatásai elleni védőruházatról szóló EN 61482-2:2020 harmonizált szabvány.
                  
               
                     (7)
                  
                  
                     Az M/031 jelzetű szabványosítási kérelem és a C(2020)7924 bizottsági végrehajtási határozatban foglalt szabványosítási kérelem alapján a CEN felülvizsgálta az EN 469:2005/A1:2006 által módosított és az EN 469:2005/AC:2006 által javított EN 469:2005 harmonizált szabványt, valamint az EN 1149-5:2008 harmonizált szabványt, melyek hivatkozásait közzétették az Európai Unió Hivatalos Lapjában (5). A felülvizsgálat eredményeként elfogadásra került a tűzoltási tevékenységek védőruházatának teljesítménykövetelményeiről szóló EN 469:2020 és a védőruházatok elektrosztatikus tulajdonságairól szóló EN 1149-5:2018 harmonizált szabvány.
                  
               
                     (8)
                  
                  
                     Az M/031 jelzetű szabványosítási kérelem és a C(2020)7924 bizottsági végrehajtási határozatban foglalt szabványosítási kérelem alapján a CEN felülvizsgálta az EN 13595-1:2002 és az EN 13595-3:2002 harmonizált szabványt, melyek hivatkozásait közzétették az Európai Unió Hivatalos Lapjában (6). A felülvizsgálat eredményeként elfogadta a motorkerékpárosok AAA-osztályú, AA-osztályú, A-osztályú, B-osztályú és C-osztályú védőruházatára vonatkozó EN 17092-2:2020, EN 17092-3:2020, EN 17092-4:2020, EN 17092-5:2020 és EN 17092-6:2020 harmonizált szabványokat.
                  
               
                     (9)
                  
                  
                     Az M/031 jelzetű szabványosítási kérelem és a C(2020)7924 bizottsági végrehajtási határozatban foglalt szabványosítási kérelem alapján a CEN felülvizsgálta az EN 1150:1999 és az EN 13356:2001 harmonizált szabványokat, melyek hivatkozásai megjelentek az Európai Unió Hivatalos Lapjának C sorozatában (7). Ennek eredményeképp elfogadta a közepes kockázatú helyzetekben alkalmazandó továbbfejlesztett láthatósági eszközökről szóló EN 17353:2020 harmonizált szabványt.
                  
               
                     (10)
                  
                  
                     A Bizottság, a CEN és a CENELEC közösen értékelte, hogy a CEN és a CENELEC által kidolgozott szabványok megfelelnek-e a C(2020) 7924 végrehajtási határozatban foglalt szabványosítási kérelemnek.
                  
               
                     (11)
                  
                  
                     Az EN 17109:2020, az EN ISO 20320:2020, az EN ISO 27065:2017/A1:2019, az EN 469:2020, az EN 1149-5:2018, az EN 17092-2:2020, az EN 17092-3:2020, az EN 17092-4:2020, az EN 17092-5:2020, az EN 17092-6:2020, az EN 17353:2020 és az EN 61482-2:2020 szabvány, valamint az EN ISO 27065:2017 szabvány EN ISO 27065:2017/A1:2019 jelzetű módosítása megfelelnek az általuk lefedni kívánt és az (EU) 2016/425 rendeletben meghatározott követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (12)
                  
                  
                     Következésképp, mivel ezeket felülvizsgálták, vissza kell vonni az EN 469:2005/A1:2006 által módosított és az EN 469:2005/AC:2006 által javított EN 469:2005 harmonizált szabványnak, az EN 1149-5:2008, az EN 13595-1:2002, az EN 13595-3:2002, az EN 1150:1999, az EN 13356:2001 és az EN ISO 27065:2017 harmonizált szabványnak az Európai Unió Hivatalos Lapjának C sorozatában közzétett hivatkozásait.
                  
               
                     (13)
                  
                  
                     Az (EU) 2020/668 bizottsági végrehajtási határozat (8) I. melléklete felsorolja az (EU) 2016/425 rendeletet támogató harmonizált szabványok hivatkozásait, II. melléklete pedig az (EU) 2016/425 rendeletet támogató azon harmonizált szabványok hivatkozásait, amelyeket az ott megjelölt időpontoktól visszavonnak az Európai Unió Hivatalos Lapjából.
                  
               
                     (14)
                  
                  
                     Az (EU) 2020/668 végrehajtási határozatot ezért ennek megfelelően módosítani kell.
                  
               
                     (15)
                  
                  
                     Annak érdekében, hogy a gyártóknak elegendő idejük legyen felkészülni a felülvizsgált és módosított szabványok alkalmazására, a II. mellékletben említett szabványok hivatkozásainak visszavonását indokolt egy későbbi időpontra halasztani.
                  
               
                     (16)
                  
                  
                     Egy harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott kapcsolódó alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2020/668 végrehajtási határozat I. melléklete e határozat I. mellékletének megfelelően módosul.
         
         
            2. cikk
            Az (EU) 2020/668 végrehajtási határozat II. melléklete e határozat II. mellékletének megfelelően módosul.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. március 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács (EU) 2016/425 rendelete (2016. március 9.) az egyéni védőeszközökről és a 89/686/EGK tanácsi irányelv hatályon kívül helyezéséről (HL L 81., 2016.3.31., 51. o.).
         
            (3)  A Tanács 89/686/EGK irányelve (1989. december 21.) az egyéni védőeszközökre vonatkozó tagállami jogszabályok közelítéséről (HL L 399., 1989.12.30., 18. o.).
         
            (4)  A Bizottság C(2020)7924 végrehajtási határozata (2020. november 19.) az (EU) 2016/425 európai parlamenti és tanácsi rendelet támogatása érdekében az egyéni védőeszközök tekintetében az Európai Szabványügyi Bizottsághoz és az Európai Elektrotechnikai Szabványügyi Bizottsághoz intézett szabványosítási kérelemről.
         
            (5)  HL C 113., 2018.3.27., 41. o.
         
         
            (6)  HL C 113., 2018.3.27., 41. o.
         
         
            (7)  HL C 113., 2018.3.27., 41. o.
         
         
            (8)  A Bizottság (EU) 2020/668 végrehajtási határozata (2020. május 18.) az egyéni védőeszközökre vonatkozó, az (EU) 2016/425 európai parlamenti és tanácsi rendelet támogatására kidolgozott harmonizált szabványokról (HL L 156., 2020.5.19., 13. o.).
      
      
         
            I. MELLÉKLET
            Az (EU) 2020/668 végrehajtási határozat I. melléklete a következő bejegyzésekkel egészül ki:
            
               
                           Szám
                        
                        
                           A szabvány hivatkozása
                        
                     
                           „20.
                        
                        
                           EN 1149-5:2018
                           Védőruházat. Elektrosztatikus tulajdonságok. 5. rész: Anyagteljesítmény és kialakítási követelmények
                        
                     
                           21.
                        
                        
                           EN 17092-2:2020
                           Védő ruhadarabok motorkerékpárosoknak. 2. rész: AAA-osztályú ruhadarabok. Követelmények
                        
                     
                           22.
                        
                        
                           EN 17092-3:2020
                           Zédő ruhadarabok motorkerékpárosoknak. 3. rész: AA-osztályú ruhadarabok. Követelmények
                        
                     
                           23.
                        
                        
                           EN 17092-4:2020
                           Védő ruhadarabok motorkerékpárosoknak. 4. rész: A-osztályú ruhadarabok. Követelmények
                        
                     
                           24.
                        
                        
                           EN 17092-5:2020
                           Védő ruhadarabok motorkerékpárosoknak. 5. rész: B-osztályú ruhadarabok. Követelmények
                        
                     
                           25.
                        
                        
                           EN 17092-6:2020
                           Védő ruhadarabok motorkerékpárosoknak. 6. rész: C-osztályú ruhadarabok. Követelmények
                        
                     
                           26.
                        
                        
                           EN 17109:2020
                           Hegymászó felszerelések. Egyéni biztonsági rendszerek kötélpályákhoz. Biztonsági követelmények és vizsgálati módszerek
                        
                     
                           27.
                        
                        
                           EN 61482-2:2020
                           Feszültség alatti munkavégzés. Védőruházat a villamos ív hőhatásai ellen. 2. rész: Követelmények
                        
                     
                           28.
                        
                        
                           EN ISO 20320:2020
                           Snowboardozáshoz használt védőruházat. Csuklóvédők. Követelmények és vizsgálati módszerek (ISO 20320:2020)
                        
                     
                           29.
                        
                        
                           EN 17353:2020
                           Védőruházat. Továbbfejlesztett láthatósági eszközök közepes kockázatú helyzetekhez. Vizsgálati módszerek és követelmények
                        
                     
                           30.
                        
                        
                           EN 469:2020
                           Védőruházat tűzoltók részére. Tűzoltási tevékenységek védőruházatának teljesítménykövetelményei
                        
                     
                           31.
                        
                        
                           EN ISO 27065:2017
                           Védőruházat. A peszticideket alkalmazó és újra belépő munkavállalók által viselt védőruházat teljesítménykövetelményei (ISO 27065:2017)
                           EN ISO 27065:2017/A1:2019”
                        
                     
         
      
      
         
            II. MELLÉKLET
            Az (EU) 2020/668 végrehajtási határozat II. melléklete a következő bejegyzésekkel egészül ki:
            
               
                           Szám
                        
                        
                           A szabvány hivatkozása
                        
                        
                           A visszavonás időpontja
                        
                     
                           „15.
                        
                        
                           EN 469:2005
                           Védőruházat tűzoltók részére. Tűzoltási tevékenységek védőruházatának teljesítménykövetelményei
                           EN 469:2005/A1:2006
                           EN 469:2005/AC:2006
                        
                        
                           2022. szeptember 5.
                        
                     
                           16.
                        
                        
                           EN 1149-5:2008
                           Védőruházat. Elektrosztatikus tulajdonságok. 5. rész: Anyagteljesítmény és kialakítási követelmények
                        
                        
                           2022. szeptember 5.
                        
                     
                           17.
                        
                        
                           EN 13595-1:2002
                           Védőruházat hivatásos motorkerékpárosoknak. Kabátok, nadrágok és egy- vagy többrészes ruhák. 1. rész: Általános követelmények
                        
                        
                           2022. szeptember 5.
                        
                     
                           18.
                        
                        
                           EN 13595-3:2002
                           Védőruházat hivatásos motorkerékpárosoknak. Kabátok, nadrágok és egy- vagy többrészes ruhák. 3. rész: A repesztőszilárdság meghatározásának vizsgálati módszere
                        
                        
                           2022. szeptember 5.
                        
                     
                           19.
                        
                        
                           EN 1150:1999
                           Védőruházat. Jó láthatóságot biztosító ruházat nem szakmai használatra. Vizsgálati módszerek és követelmények
                        
                        
                           2022. szeptember 5.
                        
                     
                           20.
                        
                        
                           EN 13356:2001
                           Nem szakmai használatú, láthatóságot biztosító kiegészítők. Vizsgálati módszerek és követelmények
                        
                        
                           2022. szeptember 5.
                        
                     
                           21.
                        
                        
                           EN ISO 27065:2017
                           Védőruházat. A peszticideket alkalmazó és újra belépő munkavállalók által viselt védőruházat teljesítménykövetelményei (ISO 27065:2017)
                        
                        
                           2022. szeptember 5.”